О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 871
от 29.01.2026 г.
За разрешение за изработване на проект за Подробен устройствен план – План за регулация и План за застрояване /ПУП – ПРЗ/ на поземлен имот с планоснимачен номер 501.542 по плана на новообразуваните имоти (ПНИ) на територията на местност „Черешите”, с. Драгичево, община Перник с цел провеждане на процедура по промяна на предназначението на земеделска земя, попадаща на територията на § 4 от ПЗР на ЗСПЗЗ в земя за неземеделски нужди

На основание чл.21 ал.1 т.11 и ал.2 от ЗМСМА и чл.124а, ал.2 и ал.5 от ЗУТ, във връзка с чл.125, чл.17 ал.1 от ЗУТ 

ОБЩИНСКИ СЪВЕТ РЕШИ:
ОДОБРЯВА представеното техническо задание на поземлен имот  с планоснимачен номер 501.542 по плана на новообразуваните имоти на територията на местност „Черешите”, с. Драгичево, община Перник с цел провеждане на процедура по промяна на предназначението на земеделска земя, попадаща на територията на § 4 от ПЗР на ЗСПЗЗ в земя за неземеделски нужди.
РАЗРЕШАВА изработването на ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП – ПРЗ/ на поземлен имот  с планоснимачен номер 501.542 по плана на новообразуваните имоти на територията на местност „Черешите”, с. Драгичево, община Перник, с цел провеждане на процедура по промяна на предназначението на земеделска земя, попадаща на територията на § 4 от ПЗР на ЗСПЗЗ в земя за неземеделски нужди, при което:


С План за регулация поземлен имот номер 501.542 се урегулира в УПИ X-542 “За жилищно строителство” в кв. 83 по регулационния и кадастрален план на с. Драгичево, община Перник. При урегулирането на УПИ X-542 “За жилищно строителство” се придава общинско място от към улица с о.т. 283-о.т.284 с площ 63 кв. м.

С План за застрояване се предвижда свободно застрояване, с показатели за жилищна устройствена зона с ниска етажност /Жм/. Всички отстояния да са съобразени с изискванията на ЗУТ, Наредба №8 за обема и съдържанието на устройствените планове.

Към проекта да се приложат:

1. Становище от РИОСВ за необходимостта от оценка на въздействие върху околната среда;

2. Удостоверение за поливност, издадено от „Напоителни системи” ЕАД, клон „Струма – Места” гр. Дупница;

3. Акт за категоризиране на земните маси, при промяна на тяхното предназначение, издаден от Областна дирекция „Земеделие” – Перник;

4. Становище от „Електроразпределителни мрежи Запад“ ЕАД;

5. Становище от „ВиК“;
6. Скица на имота.

Проектът за ПУП – ПРЗ да се изготви еднофазно във фаза окончателен проект в М 1:1000 върху картната основа от КККР на с. Драгичево, община Перник в обхвата на имота. ПУП – ПРЗ да бъде изготвен в цифров вид CAD формат в съответствие с изискванията на ЗУТ.

При изработване на проекта за ПУП – ПРЗ да се спазват изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове и Закона за опазване на земеделските земи.

Проектът да се разгледа от Общински експертен съвет гр. Перник и по него да се предложи решение.

Поради следните мотиви: В Община Перник е постъпило заявление с вх. № ОКП-16729/10.11.2025г. от Виктор Викторов за разрешаване за изработване на проект за Подробен устройствен план – План за регулация и План за застрояване на поземлен имот с  планоснимачен номер 501.542  по плана на новообразуваните имоти (ПНИ) на територията на местност „Черешите”, с. Драгичево, община Перник с цел провеждане на процедура по промяна на предназначението на земеделска земя, попадаща на територията на § 4 от ПЗР на ЗСПЗЗ в земя за неземеделски нужди.

Към заявлението е приложено задание от възложителя за проектиране в съответствие с чл. 125, ал.1 и ал.2 от ЗУТ, с което е обоснована необходимостта от изработване проект за Подробен устройствен план – План за регулация и План за застрояване /ПУП – ПРЗ/. Заданието съдържа информация за съществуващото положение на имота:

1. Поземлен имот с планоснимачен номер 501.542 по плана на новообразуваните имоти на територията на местност „Черешите”, с. Драгичево, община Перник, представлява земеделска земя и попада в територия на земи със статут на § 4 от ПЗР на ЗСПЗЗ. 

2. Достъпът до имота се осъществява посредством улица с о.т. 282-283-284.

3. Поземлен имот номер 501.542 граничи на север с УПИ VI-14, от запад с УПИ V-12, кв. 83, от изток с УПИ VI-14, кв. 83 по плана на с. Драгичево и от юг с улица с о.т. 283-о.т.284.

4. Имотът може да бъде захранен с ел. ток от „Електроразпределителни мрежи Запад“ ЕАД и с вода от „ВиК“.

Съгласно Общия устройствен план /ОУП/ на община Перник, одобрен с Решение № 1016/10.12.2018 г. на Общински съвет Перник, поземлен имот с планоснимачен номер 501.542 по плана на новообразуваните имоти на територията на местност „Черешите”, с. Драгичево, попада в устройствена зона  Жм-1 (23251). 

Решението е прието на заседание на Общинския съвет, проведено на 29.01.2026г., Протокол № 1 т. 14 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

